ѡбрѣ́заніе: ́же во ѻсмы́й де́нь пло́тію ѡбрѣ́затися изво́ливый, на́шегѡ ра́ди спасе́нія, хрс̑то́съ и́стинный: бг҃оявле́ніе: ́же во іѻрда́нѣ крести́тися изво́ливый ѿ іѡа́нна, на́шегѡ ра́ди спасе́нія, хрс̑то́съ и́стинный: срѣ́теніе: ́же во ѡбъ̑я́тіихъ првд̑нагѡ сѷмеѡ́на носи́тися изво́ливый, на́шегѡ ра́ди спасе́нія, хрс̑то́съ и́стинный: преѡбраже́ніе: ́же на горѣ̀ ѳавѡ́рстѣй преѡбрази́выйся во сла́вѣ, предъ̑ ст҃ы́ми свои́ми ученикѝ и апс̑лы, хрс̑то́съ и́стинный: недѣ́лю цвѣтну́ю: ́же на жребя́ти ѻ́сли сѣ́сти изво́ливый, на́шегѡ ра́ди спасе́нія, хрс̑то́съ и́стинный: ту́ же недѣ́лю ве́чера: ́й гдс̑ь на во́льную стрс̑ть, на́шегѡ ра́ди спасе́нія, хрс̑то́съ и́стинный: вели́кій четверто́къ: ́же за превосходя́щую бла́гость пу́ть добрѣ́йшій смире́нія показа́вый, внегда̀ умы́ти но́ги ученикѡ́въ, да́же и до крс̑та̀ и погребе́нія снизше́дый на́мъ, хрс̑то́съ и́стинный: ѿпу́стъ ст҃ы́хъ стрс̑те́й: ́же ѡплева̂нія, и біє́нія, и заушє́нія, и крс̑тъ, и сме́рть претерпѣ́вый за спасе́ніе мі́ра, хрс̑то́съ и́стинный: ст҃ы́й и вели́кій пято́къ: ́же на́съ ра́ди человѣ́кѡвъ и на́шегѡ ра́ди спасе́нія стра̂шныя стрс̑ти и животворя́щій крс̑тъ, и во́льное погребе́ніе пло́тію изво́ливый, хрс̑то́съ и́стинный: недѣ́лю па́схи, и во всю̀ свѣ́тлую седми́цу: ̑то́съ воскресы́й изъ̑ ме́ртвыхъ, сме́ртію сме́рть попра́вый, и су́щымъ во гробѣ́хъ живо́тъ дарова́вый, и́стинный бг҃ъ на́шъ: вознесе́ніе: ́же во сла́вѣ вознесы́йся ѿ на́съ на не́бо, и ѡдесну́ю сѣды́й бг҃а и ѻц҃а̀, хрс̑то́съ и́стинный: недѣ́лю пятдеся́тную: ́же въ видѣ́ніи ѻ́гненныхъ язы̂къ съ нб҃сѐ низпосла́вый прест҃а́го дх҃а, на ст҃ы̂я своя̂ ученикѝ и апс̑лы, хрс̑то́съ и́стинный: ту́ же недѣ́лю ве́чера: ́же ѿ ѻ́ч҃ихъ и бж҃е́ственныхъ нѣ́дръ истощи́вый себѐ, и съ нб҃сѐ на зе́млю соше́дый, и на́ше всѐ воспріе́мый єстество̀, и ѡбожи́вый є̀, по си́хъ же на нб҃са̀ па́ки возше́дый, и ѡдесну́ю сѣды́й бг҃а и ѻц҃а̀, бж҃е́ственнаго же и ст҃а́го, и єдиносу́щнаго, и єдиноси́льнаго, и єдиносла́внаго, и соприсносу́щнаго дх҃а низпосла́вый на ст҃ы̂я своя̂ ученикѝ и апс̑лы, и си́мъ просвѣти́вый у́бѡ ѝхъ, тѣ́ми же всю̀ вселе́нную, хрс̑то́съ и́стинный бг҃ъ на́шъ, мл҃твами пречи́стыя и пренепоро́чныя ст҃ы́я своея̀ мт҃ре, ст҃ы́хъ сла́вныхъ, прехва́льныхъ бг҃опроповѣ́дникѡвъ и дх҃оно́сныхъ апс̑лѡвъ, и всѣ́хъ ст҃ы́хъ, поми́луетъ и спасе́тъ на́съ, я́кѡ бл҃гъ и чл҃вѣколю́бецъ